સામગ્રી: આ સોદા સાથે જોડાયેલી કોઈ ને કોઈ એવી નવી વિગતો સામે આવતી જાય છે જેને લીધે કેન્દ્ર સરકાર સામે સતત મુશ્કેલ સવાલો ઊભા થઈ રહ્યા છે. 

રફાલ સોદામાં કિંમતો વધવાનો મુદ્દો તો વિપક્ષ છેલ્લા ઘણાં મહિનાઓથી ઉઠાવી રહ્યો હતો, પરંતુ શુક્રવારે ફ્રાન્સના મીડિયામાં આવેલા ભૂતપૂર્વ રાષ્ટ્રપતિ ફ્રાંસ્વા ઓલાંદના નિવેદને આ આખા વિષય ઉપર 'સવાલ અને શક' પેદા કરી દીધાં. 

ફ્રાન્સના મીડિયામાં દેશના ભૂતપૂર્વ રાષ્ટ્રપતિ ઓલાંદનું નિવેદન આવ્યું જેમાં દાવો કરવામાં આવ્યો હતો કે રફાલ વિમાન બનાવવાના કરાર માટે 'ભારત સરકારે જ રિલાયન્સ ડિફેંસનું નામ સૂચવ્યું હતું અને ફ્રાંસની પાસે આ સંબંધમાં કોઈ વિકલ્પ નહોતો.'

આ મુદ્દે ભારતમાં રાજકીય ઉથલપાથલ શરૂ થઈ ગઈ. જ્યાં એક તરફ વિપક્ષ મોદી સરકાર ઉપર હુમલાખોર બની ગયો છે તો બીજી તરફ રક્ષા મંત્રાલય તરફથી પણ ખુલાસો રજુ કરવામાં આવ્યો અને કહેવામાં આવ્યું કે 'ઓલાંદના નિવેદનની તપાસ કરવામાં આવશે.'

આ દરમિયાન ફ્રાંસની હાલની સરકાર તરફથી આ બાબતે એક નિવેદન આપવામાં આવ્યું, જેમાં કહેવામાં આવ્યું કે આ સોદામાં કઈ કંપનીની પસંદગી કરવામાં આવનારી હતી, એમાં 'ફ્રાંસ સરકારે કોઈ ભૂમિકા ભજવી નથી.'

ઓલાંદના નિવેદનમાં કેટલો દમ 

ફ્રાન્સના ભૂતપૂર્વ રાષ્ટ્રપતિ ઓલાંદના નિવેદનને મુદ્દે જે હલચલ થઈ છે, તે કારણ વગરની નથી. જે સમયે રફાલ સોદો થયો એ સમયે ઓલાંદ જ ફ્રાન્સના રાષ્ટ્રપતિ હતા.

વરિષ્ઠ પત્રકાર રાધિકા રામાશેષનનું માનીએ તો ઓલાંદનાં નિવેદનને નકારવું ભારત સરકાર માટે સહેલું નથી હોય.  

તમે આ વાંચ્યું કે નહીં?

રાધિકા કહે છે, "આ સોદો બંને દેશોની સરકારો વચ્ચે થયો હતો, તે સમયે ઓલાંદ જ ફ્રાંસના રાષ્ટ્રપતિ હતા તો તેમના કોઈ પણ નિવેદનને નકારવાનો સીધો મતલબ એ છે કે આપ કહો છો કે ફ્રાન્સના તત્કાલીન રાષ્ટ્રપતિ સોદાને મુદ્દે સત્ય નથી કહી રહ્યા."

રાધિકા કહે છે કે કોઈ (ભૂતપૂર્વ) રાષ્ટ્રપતિના નિવેદનને સહેલાઈથી નકારી ન શકાય. જો ફક્ત કોઈ મીડિયા હાઉસે પોતાની તપાસને આધારે આ આરોપ મૂક્યો હોત તો કદાચ એક વખત માટે એને બાજુએ મૂકી દેવાઈ હોત, પરંતુ આ વાત રાષ્ટ્રપતિ પદ ઉપર રહેલા એક વ્યક્તિ કહી રહ્યા છે જે પોતે એ કરારમાં એક પક્ષકાર હતા.

રક્ષા બાબતોના નિષ્ણાંત અને પૉલીસી સ્ટડીઝના ડાયરેક્ટર ઉદય ભાસ્કર પણ કહે છે કે ઓલાંદના નિવેદનને ખૂબ ગંભીરતાથી લેવાની જરૂર છે. 

તેઓ કહે છે, "ઓલાંદના નિવેદનથી આ સમગ્ર મુદ્દા ઉપર શંકા કરવાનું વધુ એક કારણ મળી ગયું છે. આ પહેલાં ભારત સરકાર કહી...\nઅગાઉની સામગ્રીનો સારાંશ નીચે મુજબ કરી શકાય છે:
શું રફાલ સોદો ભારતીય રાજનીતિમાં એક એવો જિન્ન બની ગયો છે જે કેન્દ્ર સરકારના તમામ પ્રયત્નો પછી પણ બાટલીમાં પૂરી શકાયો નથી.